Фатирда яшәү кыйммәт

	Яңа елдан соң түләү квитанцияләрен кулга алгач, күпләр аптырашта калды. Гадәттә, торак-коммуналь хезмәтләр өчен бәяләр һәр елның июлендә генә арта иде. Бу юлы да ил буенча июльдә артты, ә чираттагысы киләсе июльне көтмичә — Россия Хөкүмәте карары белән декабрьдә үк күтәрелде. 	 Белгечләр бер елга бәяне ике тапкыр индексацияләү коммуналь челтәрләр искерү, су торбалары, электр үткәргечләре таушалу, аларны алыштыруга тотылган чыгымнар белән бәйле дип аңлата. — Киләсе индексация 2024 елның 1 июлендә генә узачак. Ягъни 2022 елның 1 декабрендә билгеләнгән тарифлар ел ярымнан артык вакыт гамәлдә булачак, — ди ТР Тарифлар буенча дәүләт комитеты рәисе Александр Груничев. 
	---	
Ирек мәйданы

	№ --- | 23.01.2023	


